CELEX: 32007R1380
Language: lv
Date: 2007-11-26 00:00:00
Title: Komisijas Regula (EK) Nr. 1380/2007 ( 2007. gada 26. novembris) par atļauju izmantot endo-1,4-beta-ksilanāzi ( Natugrain Wheat TS) kā barības piedevu (Dokuments attiecas uz EEZ)

27.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 309/21
            
         
      KOMISIJAS REGULA (EK) Nr. 1380/2007
   (2007. gada 26. novembris)
   par atļauju izmantot endo-1,4-beta-ksilanāzi (Natugrain Wheat TS) kā barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas vajadzīgās ziņas un dokumenti atbilstīgi Regulas (EK) Nr. 1831/2003 7. panta 3. punktam.
            
         
               (3)
            
            
               Pieteikums attiecas uz atļaujas saņemšanu no Aspergillus niger (CBS 109.713) ražota preparāta endo-1,4-beta-ksilanāzes (Natugrain Wheat TS) kā dzīvnieku barības piedevas jaunam lietojumam gaļas tītariem; to iekļaus dzīvnieku barības piedevu kategorijā “zootehniskās piedevas”.
            
         
               (4)
            
            
               No Aspergillus niger (CBS 109.713) ražotu endo-1,4-beta-ksilanāzi bija provizoriski atļauts izmantot par piedevu gaļas cāļiem ar Komisijas 2005. gada 8. septembra Regulu (EK) Nr. 1458/2005 par pastāvīgām un pagaidu atļaujām izmantot dažas barības piedevas un pagaidu atļauju citādi izmantot piedevas, kuras jau ir atļauts izmantot barībā (2).
            
         
               (5)
            
            
               Pamatojot atļaujas pieteikumu minētās piedevas izmantošanai gaļas tītariem, iesniedza jaunus datus. Eiropas Pārtikas nekaitīguma iestāde (turpmāk tekstā “iestāde”) 2007. gada 18. aprīļa atzinumā secināja, ka endo-1,4-beta-ksilanāzes (Natugrain Wheat TS) preparātam, ko iegūst no Aspergillus niger (CBS 109.713), nav kaitīgas iedarbības uz dzīvnieku veselību, cilvēku veselību vai vidi (3). Tā turklāt secināja, ka preparāts neizraisa risku, kura dēļ saskaņā ar Regulas (EK) Nr. 1831/2003 5. panta 2. punktu atļauju nevarētu piešķirt. Saskaņā ar minēto atzinumu preparāta lietošanai nav kaitīgas ietekmes uz šo dzīvnieku papildu kategoriju. Iestāde uzskata, ka īpašas realizēto produktu uzraudzības prasības nav vajadzīgas. Minētajā atzinumā ir izvērtēts ziņojums par dzīvnieku barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (6)
            
            
               Šā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu, ievērojot pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 26. novembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 233, 9.9.2005., 3. lpp.
   
      (3)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par enzīmu preparāta Natugrain Wheat TS (endo-1,4-beta-ksilanāze) drošību un efektivitāti kā dzīvnieku barības piedevu gaļas tītariem saskaņā ar Regulu (EK) Nr. 1831/2003. Pieņemts 2007. gada 18. oktobrī. EFSA Vēstnesis (2007) 474, 1.–11.
   
      PIELIKUMS
      
                  Piedevas identifikācijas numurs
               
               
                  Atļaujas īpašnieka nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās dzīvnieku barības ar mitruma saturu 12 % aktīvā vienība/kg
               
            
                  Zootehnisko piedevu kategorija. Funkcionālā grupa: Gremošanas veicinātāji
               
            
                  4d62
               
               
                  
                     BASF Aktiengesellschaft
                  
               
               
                  Endo-1,4-beta-ksilanāze
                  EC 3.2.1.8
                  
                     (Natugrain Wheat TS)
                  
               
               
                  
                               
                           
                           
                              
                                 Piedevas sastāvs
                              
                              No Aspergillus niger (CBS 109.713) iegūts endo-1,4-β-ksilanāzes preparāts ar šādu minimālo aktivitāti:
                              cietā veidā: 5 600 TXU (1)/g
                              šķidrā veidā: 5 600 TXU/ml
                           
                        
                               
                           
                           
                              
                                 Aktīvās vielas raksturojums
                              
                              No Aspergillus niger (CBS 109.713) iegūts endo-1,4-beta-ksilanāzes preparāts
                           
                        
                               
                           
                           
                              
                                 Analīzes metode
                                  (2)
                              
                              Viskozimetriskā metode, kas pamatojas uz viskozitātes samazināšanos, ko radījusi endo-1,4-beta-ksilanāzes iedarbība uz ksilānu, kas satur substrātu (kviešu arabinoksilānu), ja pH ir 3,5 un temperatūra 55 °C.
                           
                        
               
                  Gaļas tītari
               
               
                  —
               
               
                  560 TXU
               
               
                  —
               
               
                  Norādījumos par piedevas un premiksa lietošanu jānorāda uzglabāšanas temperatūra, uzglabāšanas ilgums un stabilitāte pēc granulēšanas.
                  Ieteicamā deva uz 1 kg barības maisījuma:
                  gaļas tītari 560-840 TXU
                  Izmantošanai barības maisījumā, kas bagāts ar polisaharīdiem, kuri nav cietes polisaharīdi (galvenokārt beta-glikāniem un arabinoksilāniem), piemēram, kas satur vairāk par 40 % kviešu.
               
               
                  2017. gada 17. decembris
               
            
         (1)  1 TXU ir fermenta daudzums, kas minūtē no kviešu arabinoksilāna atbrīvo 5 mikromolus reducējošo cukuru (ksilozes ekvivalenti), ja pH ir 3,5 un temperatūra 55 °C.
      
         (2)  Sīka informācija par analīzes metodi atrodama šādā Kopienas references laboratorijas tīmekļa vietnē: www.irmm.jrc.be/crl-feed-additives